**I spomenici govore - Paulina Hermann**

 Sjećam se vremena kada sam imala 5 godina i s braćom igrala lovice, skakala po blatnim lokvicama. U Novoj Gradiški nije bilo puno djece pa sam se obično igrala s mačkama,tako sam i zavoljela mačke. Nisam bila jedna od onih koja ih je vukla za rep,uši ili rastezala njihova lišca. Ja sam bila ona koja ih je spašavala,ponajviše od svoje mlađe braće. Rikardo ih je uvijek vukao za rep, Maks za uši,a Miroslav je rastezao njihovo slatko majušno lice. Ah,uživala sam u svom djetinjstvu, ali brzo je prohujalo. Stasala sam , zadjevojčila se i uskoro se udala iako to baš i nisam željela. Ali barem su moji roditelji bili sretni jer sam se udala za jednog od najbogatijih ljudi u ovome kraju,a to je bio Dragutin Hermann. Nakon udaje živjeli smo u dvorcu u južnome dijelu grada Osijeka. Bio je to lijep dvorac,no kao da mu je nedostajalo života, stoga sam poželjela da mi donesu moju najbolju prijateljicu - mačku Zvončicu i njezine mladunce Oskara, Lesonu, Sonyja, Belu i Alisu. Zavoljela sam Esszek, bio je tako lijep,zelen,uživala sam gledajući Dravu kako teče, ali i nepregledne ravnice uokolo grada. Uživala sam u svakome trenutku svoga života, a još me više ispunjavalo to što sam bila u prilici pomagati ljudima. Ponosna sam što sam bila prijateljica s biskupom J.J.Strossmayerom i donirala znatna sredstva za izgradnju današnje konkatedrale. Moj je život bio zanimljiv i ispunjen sitnim radostima. Svi su voljeli mene, ali,što je još važnije, ja sam voljela sve. Tako je bilo sve dok Zvončica nije uginula. Bila sam jako tužna,nisam mogla zamisliti svoj život bez nje. Pokopala sam je u svoje dvorište kako bi ostala u mojoj blizini. Svi moji dragi Esekeri željeli su ublažiti moju tugu i darovali su mi nekoliko predivnih mačaka u znak svoje zahvalnosti za dobročinstva i svoje odanosti. Svaka je mačka dobila ime po onome tko mi ju je darovao. Odjednom,nekako i ne primijetivši, u mome je domu bilo 28 mačaka. Ponovno sam bila sretna i cijeli grad je uživao u mojoj sreći. Dijelila sam zlatnike, priređivala slavlja.. Godinu 1927. ne ću pamtiti po dobru. Moj je suprug je preminuo,a sa mnom je tugovao cijeli grad, oplakujući velikoga dobrotvora Bilo mi je strašno. Provela sam uz njega prekrasnih 47 godina . Volio me i razumio, upotpunjavao i veselio. O svojoj tuzi najradije sam pričala s mačkama, tim toplim životinjama , rekla bih , punim razumijevanja i nesklonim osudama. Tako su me nazvali Mačkamama, ali ne smeta, lijepo nosim i to ime. Moje rame za plakanje bio je austrijski barun Wessely. Bio je ovdje kada sam ga najviše trebala, brisao moje suze, ohrabrivao me svojom ljubavlju, nasmijavao me i s vremenom sam se zaljubila u njega - bio je moj razlog za život. I tako sam se 1932. godine ponovno udala, ali ovaj put iz ljubavi. Postala barunica Paulina Wessely. Voljela sam pomagati siromašnima jer sam bila uvjerena da je to razlog zbog kojeg me Bog poslao na Zemlju - da pomažem onima kojima nitko nije htio pomoći. Neki ljudi to jednostavno nisu mogli shvatiti i govorili su mi da ču jednom požaliti. Teško mi je to priznati,ali jesam,požalila sam. Došla sam do financijskog kraha i kada su ljudi shvatili da od mene više nemaju nikakve koristi,maknuli su se od mene,a i ja od njih. U potpunosti sam se otuđila od ljudi,ali nikad nisam bila sama imala sam svoje mačkice. Imala sam jednu posebnu mačku,bila je to lavica Duga i bila je moja najdraža mačka. Bile smo slične:snažne, ponosne i različite od drugih. Dani, tjedni, godine… Moj se život polako gasio i svoje sam umorne oči zaklopila hladne veljače 1938.godine. Pokopali su me na Aninom groblju i nakon nekoliko godina maknuli su moj nadgrobni spomenik i prodavši ga. Sada sam u raju sa svojom braćom,majkom,ocem,svojom najdražom Zvončicom , Dugom, Draguti- nom i barunom W. Iako se ne zna gdje mi je grob, nisam tužna jer sam doživjela još veću čast. Podigli su mi spomenik, a ja sam postala simbol ovoga dijela grada. Sada znam da su moja dobročinstva prepoznali mnogi i da moj život nije prošao uzalud. Odavde, s ove male uzvisine okićene cvijećem, okružena svojim ljubimicama gledam sugrađane kako ispijaju jutarnju kavicu u mome nekadašnjem dvorcu,dječake i djevojčice kako se igraju na igralištu koje je dobilo ime po meni. Drago mi je da me ljudi nisu zaboravili i da će me se sjećati po dobru. Na to će ih uvijek podsjećati i moj kip kojega je 2006.izradio kipar Mato Tijardović s drugim kiparima ernestinovačke kolonije. Izradio ga je od toploga hrastovog drveta baš kao što je bilo i moje srce. Vaša najdraža plemkinja,barunica Paulina Lobe-Hermann-Wessely zvana Mačkamama,na usluzi!

**Dunja Markulak, 7.b Osnovna škola „ Dobriša Cesarić“**

**31000 Osijek,Neretvanska 10**

**Mentorica: Biserka Vajlandić**